ສະຫະລັດ ຈັດຄອນເສີດ ສະຫລອງ ວັນນັກລົບເກົ່າ 
ການສະ​ແດງ​ຄອນ​ເສີດ ໃຫ້ເບິ່ງຟຣີ ​ທີ່ນະຄອນຫຼວງວໍຊິງ​ຕັນ ​ຊຶ່ງມີການຖ່າຍທອດ ໄປ​ທົ່ວ​ໂລກນັ້ນ ມ້ວນທ້າຍ ການສະຫຼອງ ວັນນັບລົບເກົ່າ ຢູ່ສະຫະລັດ.
ການສະແດງຄອນເສີດ ໃຫ້ເບິ່ງຟຣີທີ່ບໍ່ຕ້ອງຊື້ບັດເຂົ້າ ໃນນະ ຄອນຫລວງວໍຊິງຕັນ ທີ່ໄດ້ຖ່າຍທອດໄປທົ່ວໂລກນັ້ນ ໄດ້ມ້ວນ ທ້າຍການສະຫລອງ ວັນນັກລົບເກົ່າ ຢູ່ໃນສະຫະລັດ ຫລາຍຮ້ອຍພັນຄົນໄດ້ພາກັນມາເບິ່ງ ການສະແດງຄອນເສີດ ເທຶ່ອທຳອິດແກ່ນັກລົບຜູ້ກ້າຫານ ໂດຍມີດາຣາທີ່ມີຊື່ສຽງໂດ່ງດັງ ຄື Bruce Springsteen, Rihanna, Carrie Under-wood |ແລະ Eminem ມາຮ່ວມ ຄອນເສີດນີ້ ແມ່ນໄດ້ແນໃສ່ເພື່ອສ້າງຄວາມຕື່ນຕົວ ຕໍ່ບັນຫາ ຕ່າງໆ ຂອງພວກ ຊາຍ-ຍິງອາເມຣິກັນທີ່ເຂົ້າຮັບໃຊ້ຊາດ ໄດ້ ປະເຊີນໜ້າເວລາເຂົາເຈົ້າກັບມາບ້ານ ແລະອອກຈາກໜ້າທີ່ແລ້ວ ນັກລົບເກົ່າທີ່ພິການຄົນນຶ່ງກ່າວວ່າ ການສະແດງຄອນເສີດນີ້ແມ່ນເປັນເທຶ່ອທຳອິດ ທີ່ ທ່ານມີຄວາມຮູ້ສຶກວ່າ ໄດ້ຮັບກຽດໃນການຮັບໃຊ້ປະເທດຊາດຂອງທ່ານ ການສະແດງຄອນເສີດແມ່ນຈຸດສຸດຍອດ ຂອງການສະເຫລີມສະຫລອງຢູ່ໃນ ທົ່ວປະເທດ ເພື່ອຄຳນັບບັນດານັກລົບເກົ່າ ຂອງທຸກໆສົງຄາມ ຮອງປະທານາທິບໍດີ ສະຫະລັດ ທ່ານ Joe Biden ກ່າວຢູ່ໃນພິທີ ທີ່ສຸສານແຫ່ງຊາດ Arlington ນອກນະຄອນຫລວງ Washington ວ່າ “ແຕ່ລະລຸ້ນ ຄົນ” ຂອງພວກນັກລົບ ເກົ່າອາເມຣິກັນ ເປັນນັກລົບທີ່ເກັ່ງກ້າທີ່ສຸດທີ່ປະເທດມີໄວ້ໃຫ້ ວັນນັກລົບເກົ່າໄດ້ມີການສະຫລອງເປັນເທື່ອທຳອິດຢູ່ໃນສະຫະລັດ ໃນປີ 1919 ຄືວັນ ສິ້ນສຸດສົງຄາມ ອັນເປັນຂີດໝາຍ ໃນການການສີ້ນສຸດລົງ ຂອງສົງຄາມໂລກຄັ້ງທີນຶ່ງ ໃນວັນທີ 11 ເດືອນພະຈິກ ວັນພັກ ເນື່ອງໃນວັນນົກລົບເກົ່າສະຫະລັດ ແມ່ນບັງເອີນກົງກັບວັນພັກໃນການ ສິ້ນສຸດ ຂອງສົງຄາມໂລກຄັ້ງທີນຶ່ງ ທີ່ສະຫລອງກັນຢູ່ທົ່ວໂລກ ຮວມທັງວັນລະ ນຶກຢູ່ປະເທດ ອັງກິດ ແລະບັນດາປະເທດອານານິຄົມ ເຊັ່ນອອສເຕຣເລຍ ແລະການາດາ